《迈陂塘》
清代·姚燮

碧濛濛、画纱一桁，离筵算坐今夕。催人何处骡铃响，却是丁东檐铁。

情忍说。略灌醒香芽，早又东君别。去春时节。记笛尾商歌，杯心酌梦，抱燕坐花寂。

拚沉醉，漫唱渭城三迭。看来眉黛都结。晓凉逼上帘云碎，残月一丝如发。

天水阔。但提说明朝，未去愁先绝。芳华易歇。恐门巷重寻，飘桐断蕙，一样付鶗鴂。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。